มีอาการคลื่นไส้พะอืดพะอมหลังทานอาหารอยากทราบว่าเกิดจากอะไรคะ ก่อนหน้านี้มีเพศสัมพันธ์ช่วง 26-28 ป้องกันเช็คถุงโดยการใส่น้ำทุกครั้ง แต่พอวันที่ 30 ประจำเดือนมา 5 วัน กระปริบกระปรอยอีก 2 วันและไม่ได้มีอะไรกันอีก อยากทราบว่าจะมีโอกาสท้องไหมคะ อาการที่คลื่นไส้จะเกี่ยวกันไหม
สวัสดีค่ะ หากเลือดที่ออกในวันที่ 30 มิ.ย. เป็นช่วงวันที่ที่ประจำเดือนควรจะมา เลือดดังกล่าวก็ถือเป็นเลือดประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ในวันที่ 26-28 มิ.ย. ดังนั้น อาการคลื่นไส้หลังทานอาหารที่เกิดขึ้น จึงไม่ได้เป็นอาการของการตั้งครรภ์ แต่อาจเกิดจากสาเหตุต่างๆ เช่น เป็นกระเพาะอาหารอักเสบ เป็นอาการก่อนการมีประจำเดือนมา ทานอาหารที่มีไขมันมาก หรือทานอิ่มเกินไป ซึ่งอาจทำให้รู้สีกคลื่นไส้ได้ เป็นต้นแนะนำให้ดูแลรักษาตามอาการไปก่อน เช่น การจิบน้ำเปล่าบ่อยๆ ไม่ทานอาหารที่ย่อยยาก เช่น เนื้อสัตว์ชิ้นใหญ่ ไม่ทานอาหารที่มีไขมันสูง ไม่ทานอาหารรสจัด ทานอาหารในปริมาณที่พอดี ไม่มากจนเกินไป ไม่ดื่มชา กาแฟ และแอลกอฮอล์ เป็นต้นแต่หากเลือดที่ออกในวันที่ 30 มิ.ย. ไม่ได้อยู่ในช่วงวันที่ที่ประจำเดือนควรจะมา ก็อาจไม่ใช่เลือดประจำเดือนก็ได้ ดังนั้น ในกรณีนี้ ก็ควรตรวจหาการตั้งครรภ์ดูด้วยค่ะ